Stipe Petrina, nezavisni zastupnik, nema dilema kako će glasati kad bude glasanje o opozivu Karamarka u Saboru:



- U ovakvom odnosu snaga nema pobjednika, sve to ide na štetu građana. Da je HDZ demokratska stranka i želi dobro Hrvatskoj, Karamarko bi iste sekunde istupio. Istupili bi iz Vlade i raspisali bi se izbori. To bi bio najveći doprinos Hrvatskoj. Novi izbori su najpoštenija opcija - rekao je Petrina koji je nešto kasnije na Facebooku napisao:

Unatoč svim aferama, dokazima, Orešković daje potporu Karamarku. Ako sada nije građanima ove zemlje jasno tko je premijer i čiji je on proizvod, onda nikakav lijek neće pomoći da se ovome narodu otvore oči.

Dok nam država propada, dok tonemo u bezdan i dok očekujemo grčke i još gore scenarije, oni se hvale, nazdravljaju, nižu privatne dobitke i redom da ne nabrajam. Mostovi se srušiše, ostaje močvara, preko koje nas ni ovi ni oni neće prevesti, osim ako se sami ne potrudimo i stjeramo sve u kut, da ne kažem tamo gdje treba.